ପିସିଫର୍ମ ଅସ୍ଥିଭଗ୍ନ

ପିସିଫର୍ମ ଅସ୍ଥିଭଗ୍ନ କୁହାଯାଏ ଯେତେବେଳେ କଚଟିରେ ଥିବା ପିସିଫର୍ମ ହାଡ଼ ଭାଙ୍ଗିଯାଏ । ଏହାର ଲକ୍ଷଣଗୁଡ଼ିକ ମଧ୍ୟରେ ଛୋଟ ଆଙ୍ଗୁଠି  ପାର୍ଶ୍ୱରେ କଚଟି ଯନ୍ତ୍ରଣା ହୁଏ ।  ଏଗୁଡ଼ିକ ଅନ୍ୟ କଚଟି ହାଡ଼ ଭଙ୍ଗା ସ‌ହିତ ମଧ୍ୟ ଥାଇପାରେ, ଅଲନାର୍ ସ୍ନାୟୁରେ ଆଘାତ କିମ୍ବା ଅଲନାର୍ ଧମନୀରେ ମଧ୍ୟ ଆଘାତ ଥାଇପାରେ ।   ଜଟିଳତା ମଧ୍ୟରେ ଆର୍ଥ୍ରାଇଟିସ୍ ଏବଂ ଆଭାସ୍କୁଲାର୍ ନେକ୍ରୋସିସ ହୋଇପାରେ ।  

ଏହାର କାରଣ ସାଧାରଣତଃ ସିଧାସଳଖ କଚଟିରେ ଆଘାତ ପାଇବା ଯେପରିକି ଖେଳ ସମୟରେ, ବିସ୍ତାରିତ ହାତରେ ଭୂମି ଉପରେ ପଡ଼ିଯିବା କିମ୍ବା ବାରମ୍ବାର ଆଘାତ ଯୋଗୁଁ ହୋଇପାରେ ।  ଏହା ଏକ ଆଭଲସନ୍ ଫ୍ରାକ୍ଚର ଭାବରେ ମଧ୍ୟ ହୋଇପାରେ । ଏହାର ପ୍ରକାରଗୁଡ଼ିକ ମଧ୍ୟରେ ଟ୍ରାନ୍ସଭର୍ସ, ପାରାସାଜିଟାଲ୍, କମ୍ମିନ୍ୟୁଟେଡ, ଏବଂ ପିସିଫର୍ମ-ଟ୍ରାଇକ୍ୱେଟ୍ରାଲ୍ ଇମ୍ପାକ୍ସନ୍ ଉଲ୍ଲେକନୀୟ । ସାଧାରଣତଃ ଏକ୍ସ-ରେ ଦ୍ୱାରା ରୋଗ ନିର୍ଣ୍ଣୟ କରାଯାଏ, ଯଦିଓ ନିର୍ଦ୍ଦିଷ୍ଟ ପର୍ଯ୍ୟବେକ୍ଷଣ ଆବଶ୍ୟକ ହୋଇପାରେ । ଅନ୍ୟ ଆଘାତକୁ ବାଦ ଦେବା ପାଇଁ ସିଟି ସ୍କାନ ଆବଶ୍ୟକ ହୋଇପାରେ ।

ଚିକିତ୍ସାରେ ୪ରୁ ୬ ସପ୍ତାହ ପାଇଁ ଅର୍ଥୋପେଡିକ୍ କାଷ୍ଟିଂ କିମ୍ବା ଅସ୍ତ୍ରୋପଚାର କରାଯାଇପାରେ ।  ଅସ୍ତ୍ରୋପଚାରରେ ଏକ ସ୍କ୍ରୁ ରଖାଯାଏ ବା ପିସିଫର୍ମକୁ ବାହାର କରି ଦିଆଯାଏ । ଫଳାଫଳ ସାଧାରଣତଃ ଭଲ। 

ପିସିଫର୍ମ ଭଙ୍ଗା କଚଟି ହାଡ଼ ଭଙ୍ଗାର ୨% ରୁ କମ୍ ଅଟେ ।  ଏହା ଟ୍ରାପିଜଏଡ୍ ସହିତ ସବୁଠାରୁ ବିରଳ ଭଙ୍ଗା କଣ୍ଠା ହାଡ଼।  ପ୍ରଥମେ ୧୯୦୮ ମସିହାରେ ଏହି ଭଙ୍ଗାର ବର୍ଣ୍ଣନା କରାଯାଇଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
ଶ୍ରେଣୀ:Translated from MDWiki